./data/phi1017/phi015/phi1017.phi015.perseus-lat2.xml
Dedit nobis gustum, ad quem respondebit  Non enim ex praeparato locutus est, sed subito deprehensus  Ubi se colligebat, verecundiam, bonum in adulescente signum, vix potuit excutere; adeo illi ex alto suffusus est rubor  Hic illum, quantum suspicor, etiam cum se confirmaverit et omnibus vitiis exuerit, sapientem quoque sequetur  Nulla enim sapientia naturalia corporisvitia ponuntur  Quicquid infixum et ingenitum est, lenitur arte, non vincitur